Četvrta moždana komora
Četvrta moždana komora ili kraće četvrta komora je jedna od četiri povezane šupljine ljudskog mozga, koje su ispunjene tečnošću. Ove šupljine, skupa poznate kao komorni sistem (ventrikulski sistem), sastoje se od lijeve i desne bočne (lateralne) komore, treće komore i četvrte komore. Četvrta se proteže od moždanog akvadukta (Silviusov akvadukt) do obeksa, ispunjenog likvorom (CSF). Na poprečnom presjeku mozga, četvrta komora ima karakterističan oblik dijamanta. Nalazi se u ponsu ili u gornjem dijelu produžene moždine. CSF ulazi u četvrtu komoru kroz moždani akvadukt, a može izaći na subarahnoidni prostor kičmene moždine kroz dva bočna otvora i jedan srednji otvor.